ประกาศนายทะเบียนสมาคม
ประจำจังหวัดสตูล
เรื่อง จดทะเบียนแก้ไขเพิ่มเติมข้อบังคับของสมาคม

ด้วย นายอ๊ะหมาด นาปาเลน ได้ยื่นคำขอจดทะเบียนแก้ไขเพิ่มเติมข้อบังคับสมาคมฆ่ายรักษ์
เพื่อการพัฒนา ดังนี้

หมวดที่ ๓
การดำเนินกิจการของสมาคม

ข้อ ๑๖ ให้มีคณะกรรมการคณะหนึ่งทำหน้าที่บริหารกิจการของสมาคม มีจำนวนอย่างน้อย ๙ คน
แต่ไม่เกิน ๒๑ คน คณะกรรมการนี้ได้มาจากการเลือกตั้งของที่ประชุมใหญ่ของสมาคม
และให้ผู้ที่ได้รับการเลือกตั้งจากที่ประชุมใหญ่ของสมาคมเลือกตั้งกันเองเป็นนายกสมาคม ๑ คน
และเป็นอุปนายก ๒ คน สำหรับตำแหน่งอื่น ๆ ให้ผู้ที่เป็นนายกสมาคมเป็นผู้แต่งตั้งผู้ที่ได้รับเลือกตั้ง
จากที่ประชุมใหญ่เข้าดำรงตำแหน่งต่าง ๆ ของสมาคมตามที่กำหนดไว้ ซึ่งตำแหน่งของกรรมการ
ของสมาคมมีตำแหน่งและหน้าที่โดยสังเขป ดังต่อไปนี้
(๑) นายกสมาคม ทำหน้าที่เป็นหัวหน้าในการบริหารกิจการของสมาคมเป็นผู้แทนสมาคม
ในการติดต่อประสานงานกับบุคคลภายนอกหรือหน่วยงานราชการต่าง ๆ และทำหน้าที่เป็นประธาน
ในการประชุมคณะกรรมการและการประชุมใหญ่ของสมาคม
(๒) อุปนายก ทำหน้าที่เป็นผู้ช่วยนายกสมาคมในการบริหารกิจการของสมาคมปฏิบัติตามหน้าที่
ปฏิบัติตามหน้าที่ที่นายกได้มอบหมายและทำหน้าที่แทนนายกสมาคม เมื่อนายกสมาคมไม่อยู่
หรือไม่สามารถจะปฏิบัติหน้าที่ได้ แต่การทำหน้าที่แทนนายกสมาคมให้อุปนายกตามลำดับตำแหน่ง
เป็นผู้กระทำการแทน
(๓) เลขาธุการ ทำหน้าที่เกี่ยวกับงานธุรการของสมาคมทั้งหมด เป็นหัวหน้าเจ้าหน้าที่
ของสมาคมในการปฏิบัติกิจการของสมาคม และปฏิบัติตามคำสั่งของนายกสมาคมในการปฏิบัติกิจการของสมาคม
ตลอดจนทำหน้าที่เป็นเลขานุการในการประชุมต่าง ๆ ของสมาคม
(๔) ผู้ช่วยเลขานุการ ปฏิบัติหน้าที่ตามที่เลขานุการมอบหมายเนื่องจากเลขานุการไม่อยู่
หรือไม่สามารถปฏิบัติหน้าที่ได้
(๕) เหรัญญิก ทำหน้าที่เกี่ยวกับการเงินทั้งหมดของสมาคมเป็นผู้จัดทำบัญชีรายรับรายจ่าย บัญชีงบดุลของสมาคมและเก็บเอกสารหลักฐานต่าง ๆ ของสมาคมไว้เพื่อตรวจสอบ

(๖) ผู้ช่วยเหรัญญิก ปฏิบัติหน้าที่ตามที่ได้รับมอบหมายจากเหรัญญิก
(๗) ปฏิคม มีหน้าที่ให้การต้อนรับแขกของสมาคมเป็นหัวหน้าในการจัดเตรียมสถานที่
ของสมาคม และจัดเตรียมสถานที่ประชุมต่าง ๆ ของสมาคม
(๘) ผู้ช่วยปฏิคม ปฏิบัติหน้าที่ที่ได้รับมอบหมายจากปฏิคม
(๙) นายทะเบียน ทำหน้าที่เกี่ยวกับทะเบียนสมาชิกทั้งหมดของสมาคม
ประสานงานกับเหรัญญิกของสมาคมในการเรียกเก็บค่าบำรุงสมาคมจากสมาชิก
(๑๐) ประชาสัมพันธ์ มีหน้าที่เผยแพร่กิจการและชื่อเสียงเกียรติคุณของสมาคมให้
สมาชิกและบุคคลทั่วไปให้เป็นที่รู้จักแพร่หลาย
(๑๑) กรรมการตำแหน่งอื่น ๆ ตามความเหมาะสมซึ่งคณะกรรมการเห็นควร
กำหนดให้มีขึ้นโดยมีจำนวนเมื่อรวมกับตำแหน่งกรรมการข้างต้นแล้วไม่เกินจำนวนที่ข้อบังคับได้กำหนดไว้
แต่ถ้าคณะกรรมการมิได้กำหนดตำแหน่งก็ถือว่าเป็นกรรมการกลาง คณะกรรมการชุดแรกให้ผู้ริเริ่ม
การจัดตั้งสมาคมเป็นผู้เลือกตั้งประกอบด้วยนายกสมาคมและกรรมการอื่น ๆ ตามจำนวนที่เห็นสมควร
ตามข้อบังคับของสมาคม
ข้อ ๑๗ คณะกรรมการสามารถอยู่ในตำแหน่งคราวละ ๔ ปี แต่ต้องไม่เกิน ๒ วาระติดต่อกัน
หรือมากกว่า ๒ วาระติดต่อกันตามมติที่ประชุมใหญ่สามัญประจำปีเห็นสมควรให้อยู่ในตำแหน่ง
และเมื่อคณะกรรมการชุดใหม่ยังมิได้รับอนุญาตให้จดทะเบียนจากทางราชการก็ให้คณะกรรมการที่ครบกำหนด
ตามวรรครักษาการไปก่อน จนกว่าคณะกรรมการชุดใหม่ได้รับอนุญาตให้จดทะเบียนจากทางราชการ
เป็นที่เรียบร้อยแล้วก็ให้ทำการส่งและรับมอบงานกันระหว่างคณะกรรมการชุดเก่ากับคณะกรรมการชุดใหม่
ภายใน ๕ วันนับจากวันที่ได้รับอนุญาตจดทะเบียนจากทางราชการ
ข้อ ๒๑ การพ้นจากตำแหน่งของนายกสมาคมด้วยเหตุหนึ่งเหตุใดก็ตาม ให้มีการเลือกตั้ง
คณะกรรมการบริหารชุดใหม่ภายในเวลา ๖๐ วันนับตั้งแต่วันที่นายกสมาคมพ้นจากตำแหน่ง
และให้นับวราระการดำรงตำแหน่ง ๔ ปีนับจากวันเลือกตั้ง
ข้อ ๒๓ การมีการเปลี่ยนแปลงออกจากตำแหน่งกรรมการ โดยยืนใบลาออกเป็นลายลักษณ์อักษร
ต่อนายกสมาคม และให้พ้นจากตำแหน่งเมื่อคณะกรรมการมีมติให้ออก
หมวดที่ 5
การเงินและทรัพย์สิน
ข้อ ๓๖ การเงินและทรัพย์สินทั้งหมดให้อยู่ในความรับผิดชอบของคณะกรรมการ เงินสดของสมาคม